《原上新居十三首 其四》
唐代·王建

鸡鸣村舍遥，花发亦萧条。野竹初生笋，溪田未得苗。

家贫僮仆瘦，春冷菜蔬焦。甘分长如此，无名在圣朝。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。